Sejlads i midnatssolens land
Tag med på denne sydgående sejlads langs verdens smukkeste kystlinje. Ombord på Hurtigrutens ekspeditionsskib vil du opleve dybe fjorde, majestætiske fjelde og måske midnatssolens skær.
Dette sommereventyr starter i Kirkenes i det nordligste Norge ikke langt fra grænsen til Rusland. Efter en overnatning på et centralt hotel i Kirkenes fortsættes rejsen ombord på et af Hurtigrutens ekspeditionsskibe. Herfra sejles syd mod de historiske bygninger i Bergen, og undervejs vil du opleve spektakulære fjelde, magiske fjorde og spændende byer langs kyststrækningen, der er kendt som verdens smukkeste.
Sommerens lange lyse nætter giver de absolut bedste forudsætninger for at se så meget som muligt af kystens vilde dyreliv og betagende udsigter. Fra midt maj til slut juli er det tilmed muligt at opleve midnatssolens 24-timers dagslys.
Du flyver fra København, og efter ankomst til Kirkenes er der direkte transfer fra lufthavnen til det centralt placerede hotel, hvor du skal tilbringe første nat.Kirkenes ligger kun få kilometer fra den russiske og finske grænse, og du vil opleve at både sprog og vejskilte kan optræde med både norske, samiske, finske og russiske gloser. Den lille by har samtidig en både utrolig interessant og ganske trist historie, der bærer præg af en ualmindelig hård tid under 2. verdenskrig.
Samtidig er byen kendt som hovedstaden i Barentsregionen, og en særligt populær spise her er den mægtige kongekrabbe hentet direkte fra Barentshavet. Kirkenes ses fra sin absolut bedste side i sommermånederne, hvor temperaturerne kan nå hele 30 grader.
Dag 2: Kurs mod syd
Efter en skøn morgenmad på hotellet er det nu tid til at stikke til søs. Der er transfer fra hotellet ned til havnen, hvor du stiger ombord på det ekspeditionsskib, som skal være dit hjem de følgende 5 nætter. Du forlader hyggelige Kirkenes og sætter kursen mod syd, hvor en masse spændende havnebyer, fjorde og udsigter venter.
Dag 3: Hammerfest og Tromsø
I dag besøger du to byer, der er på listen over verdens 10 nordligste byer – nemlig Honningsvåg og Hammerfest. Start din dag tidligt med en morgenmad i Nordkapp-hallen ude på Nordkap-klippen (maj-oktober). Senere på dagen er der et ophold i byen Hammerfest, der blev grundlagt i 1789 og som var Norges første by med elektrisk gadebelysning. Rejsen fortsætter til den arktiske hovedstad Tromsø, der også går under navnet Nordens Paris.
8A Morgenmad på Nordkap Pris DKK 1.593,-
8C Midnatskoncert i Ishavskatedralen, Tromsø Pris DKK 619,-
Dag 4: Vesterålen og Lofoten
Dagens sejlads i øriget Vesterålen til smukke Lofoten er for mange et højdepunkt på rejsen. Om morgenen ankommer vi til Harstad, hvor du kan tage med på udflugt til Trondenes middelalderkirke. Fra skibet kan du også se Trondenes kirke, mens vi sejler mod Risøyrenna. Skibet sejler gennem et imponerende netværk af holme og øer, inden turen går til endnu et højdepunkt på turen: den smalle Trollfjord. Fra maj til oktober går sejladsen gennem denne imponerende og storslåede fjord (hvis vejret tillader det), og fjeldsiderne føles helt tæt på skibet. Det er også her du har mulighed for at se de store havørne.
9A En smag af Vesterålen Pris DKK 897,-
9B Lofoten-øerne Pris DKK 967,-
9C Havørne-safari Pris DKK 1.245,-
Dag 5: Polarcirkelen og De Syv Søstre
I dag sejler du langs den flotte Helgelandskyst, der består af et utal af holme, frodige landbrugsområder og stejle klippevægge. Der er værd at stå tidlig op og opleve disse smukke udsigter. Du krydser nu Polarcirklen og forlader det arktiske område, hvilket fejres med en ceremoni på dækket for de interesserede. Du sejler ligeledes forbi bjergene: De syv søstre, der også har tilknytning til fjeldet Torghatten. Skibet kommer også tæt forbi øgruppen Vega, der er på UNESCOs verdensarvsliste.
Dag 6: Trondheim og Kristiansund
I dag lægger I til kaj i Trondheim, hvor der er mulighed for at udforske byen enten på egen hånd eller gennem en af udflugterne. Det tager ca. 20 minutter at gå ind til byen. Besøg f.eks. Skandinaviens største middelalderbygning: den storslåede Nidaros Domkirke, hvor tre dronninger og syv konger er blevet kronet. Herefter sejler I videre sydpå langs kysten, hvor fiskeri har været og fortsat er ekstremt vigtigt for de norske kystsamfund. Dette bekræftes yderligere, når I ankommer til Norges vigtigste eksporthavn af tørfisk: Kristiansund, der regnes som Norges hovedstad for tørret torsk – også kaldet "klippfisk".
11A Trondheim med Nidarosdomen Pris DKK 730,-
11C Atlanterhavsvejen Pris DKK 1.148,-
Dag 7: Bergen
Den imponerende sørejse er nået til vejs ende, og skibet lægger sikkert til kaj i Bergen havn. Husk at tag alle dine uforglemmelige oplevelser med fra borde. En bus transporterer dig til Bergen Lufthavn, hvorfra du flyver direkte retur til København.
På denne rejse indkvarteres du ombord på Hurtigrutens ekspeditionsskib, MS Richard With, der stolt bærer navnet af Hurtigrutens grundlægger.
Et ekspeditionsskib betyder, at der om bord vil være et ekspeditionsteam, som tager dig med på en mere aktiv rejse, hvor de laver foredrag og aktiviteter undervejs. De øvrige deltagere på krydstogtet kommer fra mange forskellige lande, ligesom besætning og øvrigt personale ombord er internationalt, og arbejdssproget på båden er derfor primært engelsk. Ombord lægges der vægt på afslapning og opdagelse, og skibet har et stort udvalg af spændende udflugter.
Alle kahytterne er uspecificerede Basic, hvilket betyder, at kahytsnummer først tildeles ombord på skibet, og Ruby Rejser derfor ingen indflydelse har på placeringen af kahytterne. Nedenfor kan du læse nærmere om de enkelte kahytstyper.
23 05-06-2019 11-06-2019 6 nætter 11.998,- DKK BESTIL
34 21-08-2019 27-08-2019 6 nætter 10.998,- DKK BESTIL
23 05-06-2019 6 11.998,- DKK BESTIL
34 21-08-2019 6 10.998,- DKK BESTIL
23 05-06-2019 11-06-2019 6 nætter 13.498,- DKK BESTIL
34 21-08-2019 27-08-2019 6 nætter 12.498,- DKK BESTIL
23 05-06-2019 6 13.498,- DKK BESTIL
34 21-08-2019 6 12.498,- DKK BESTIL
23 05-06-2019 11-06-2019 6 nætter 14.998,- DKK BESTIL
34 21-08-2019 27-08-2019 6 nætter 13.998,- DKK FORESPØRG
23 05-06-2019 6 14.998,- DKK BESTIL
34 21-08-2019 6 13.998,- DKK FORESPØRG
34 21-08-2019 27-08-2019 6 nætter 12.498,- DKK FORESPØRG
34 21-08-2019 6 12.498,- DKK FORESPØRG
23 05-06-2019 11-06-2019 6 nætter 10.498,- DKK BESTIL
34 21-08-2019 27-08-2019 6 nætter 9.498,- DKK BESTIL
23 05-06-2019 6 10.498,- DKK BESTIL
34 21-08-2019 6 9.498,- DKK BESTIL
Transfer til/fra lufthavn, skib, hotel
En overnatning på hotel centralt i Kirkenes inkl. morgenmad
6 dages sejlads ombord på ekspeditionsskib
Rejse- afbestillingsforsikring (muligt tilkøb)
Tilvalgsudflugter (muligt tilkøb)
MS Richard With d. 5. juni 2019 og d. 21. august 2019.
Rejsen er arrangeret i samarbejde med Travelnorth. Vi gør opmærksom på, at vi ikke kan give midnatssolsgaranti.
Ambassadør/stamkunderabatten kan ikke bruges ved Ruby Rejsers grupperejser.
Bemærk yderligere, at der på denne rejse er et singletillæg på kun DKK 1500,- (begrænset antal).